Muumien maailma

Muumien maailma (, , ) on puolalaisen Se-Ma-For-studion pala-animaationa toteuttama animaatiosarja, joka perustuu Tove Janssonin muumikirjoihin ja -sarjakuviin. Televisiosarjaa tehtiin vuosina 1977–1982 ja se oli saksalais- puolalais-itävaltalainen yhteistuotanto. Ennen jokaisen jakson kuvaamista käsikirjoitus lähetettiin Suomeen Tove ja Lars Janssonille tarkistettavaksi. Kaikista Muumeihin pohjautuvista animaatiosarjoista Muumien maailmaa pidetään uskollisimpana alkuperäisteoksille. Sarjaa esitettiin ensimmäisenä Saksassa ja Puolassa 8–9 minuutin osina, jolloin jaksoja oli 78. Myöhemmin sarja muutettiin noin 30 minuutin osiksi, jolloin jaksoja oli 26. Erityisen suosion sarja saavutti Isossa-Britanniassa, jossa joitakin kohtauksia leikattiin pois. Yhden osan pituus oli vain 4–5 minuuttia ja niitä oli 100. Kertojana toimi brittikoomikko Richard Murdoch.Fuzzy Felts: The DVD History of The Moomins (1978–1982) TV Series – An Interview with Tom Carpelan Dvdcompare.net. Viitattu 3.12.2014. Suomalainen elokuvayhtiö Filmkompaniet Alpha hankki vuonna 2006 itselleen sarjan kansainväliset esitysoikeudet ja on sen jälkeen julkaissut siitä restauroidun version sekä neljä sen materiaalin pohjalta toteutettua pitkää elokuvaa. ==Esitykset Suomen televisiossa== Suomen televisiossa sarjaa on esitetty ensimmäisen kerran pääosin alkuperäiskielellä 9. tammikuuta 1980 alkaen MTV-kanavan ohjelmistossa (Ylen TV2:n kanavapaikalla), jolloin nähtiin 24 jaksoa aina joka toinen keskiviikko. Kevätkaudella näytettiin 12 jaksoa, syksyllä yhdeksän ja kolme jaksoa esitettiin vielä vuoden 1981 alussa. Tuolloin nimellä Muumilaakson tarinoita kulkeneen sarjan jaksot olivat kymmenen minuutin pituisia. Ohjelmatietojen mukaan kolmessa jaksossa kertojana toimi Raila Hämäläinen, ollen sarjan ensimmäinen suomalaisääni. Samalla vuosikymmenellä sarja dubattiin suomeksi, mutta vielä ilman varsinaisia ääninäyttelijöitä. Ainoastaan kertoja Harri Hyttisen ääni kuljetti sarjan jaksoja eteenpäin. Yleisradion TV1-kanavalla nähtiin vuosina 1984–1986 yhteensä 52 jaksoa. Vuoden 1984 kevätkaudella, tiistaisin 28. helmikuuta alkaen, esitettiin 26 jaksoa aina kaksi jaksoa peräkkäin. Seuraavana vuonna sarja nähtiin osana kello 17.30 alkavia lasten ohjelmia, jolloin näytettiin aina yksi jakso kerrallaan. Kevät- ja syyskaudella nähtiin yhteensä 18 jaksoa ja vuoden 1986 alussa esitettiin vielä kahdeksan jaksoa. Yleisradion ohjelmistossa sarja kantoi edelleen nimeä Muumilaakson tarinoita. Vuonna 1991 Suomessa ensimmäisen kerran esitetty japanilainen piirretty Muumi-sarja "peri" sittemmin tämän nimen. Sarjaan tehtiin 2000-luvulla uusi suomenkielinen dubbaus, jossa kaikilla hahmoilla on omat ääninäyttelijät. Vuosina 2007–2008 sarjan suomeksi puhuttua versiota esitettiin MTV Juniori -maksukanavalla. Kesästä 2008 alkaen sarjan jaksoja esitettiin ruotsinkielisellä puheella ja suomenkielisellä tekstityksellä MTV3-kanavalla. Ruotsinkielinen versio nähtiin myös Yle Fem -kanavalla vuonna 2012. Vuonna 2010 MTV Juniori aloitti sarjan HD-tasoiseksi restauroitujen jaksojen esittämisen. Sarjaan tehtiin myös uusi tunnusmusiikki, jonka esittää PMMP. Sarjan jaksoja on julkaistu DVD:nä.http://www.esaimaa.fi/seepra/page.php?page_id=42&news;_id=200744314405 ==Musiikki== Muumien maailmaan on olemassa ainakin kolme vaihtoehtoista taustamusiikkia. Puolalaisen version musiikin sävelsi Andrzej Rokicki, mutta Itävallassa ja Saksassa esitettyyn versioon tilattiin tšekkoslovakialaiselta Evžen Illíniltä (Eugen Illin) hieman jazz-henkisempi musiikki. Brittiläisessä versiossa taas on Graeme Millerin ja Steve Shillin säveltämä, ambient-henkistä elektronista musiikkia hyödyntävä soundtrack, joka osaltaan vaikutti sarjan kulttimaineeseen Britanniassa. Kaikissa kolmessa versiossa on instrumentaalinen tunnusmusiikki ilman laulua. Vuoden 2010 restauroidussa suomalais-, ruotsalais- ja englantilaisversioissa on sen sijaan pop-yhtye PMMP:n tekemä ja esittämä tunnuslaulu. ==Elokuvat== Vuonna 2008 julkaistiin myös muumikirjaan Vaarallinen juhannus pohjautuvista osista suomalaisten leikkaama ja editoima elokuva Muumi ja vaarallinen juhannus. Muumi ja punainen pyrstötähti (2010) on toinen sarjaan perustuva elokuva. Siinä alkuperäinen materiaali on muutettu kolmiulotteiseksi. Lisäksi muun muassa musiikki on uusittu täysin. Kolmas elokuva Muumien taikatalvi julkaistiin joulukuussa 2017. Sarjan neljäs elokuva Muumipapan urotyöt – Erään nuoren Muumin seikkailut julkaistiin vuonna 2021. == Suomenkielisissä rooleissa == == Jaksot == # Jakson nimi Kirja tai sarjakuva, johon jakso perustuu 1\. Taikurin hattu Taikurin hattu 2\. Kalifornian kuningas Taikurin hattu 3\. Muurahaiskorento Taikurin hattu 4\. Vaapukkamehua ja kanarialintuja Taikurin hattu 5\. Viidakko Muumitalossa Taikurin hattu 6\. Tiuhti ja Viuhti Taikurin hattu 7\. Mörön oikeudenkäynti Taikurin hattu 8\. Nuuskamuikkusen lähtö Taikurin hattu 9\. Kadonnut käsilaukku Taikurin hattu 10\. Kuningasrubiini Taikurin hattu 11\. Täytettyjä toivomuksia Taikurin hattu 12\. Elokuujuhla Taikurin hattu 13\. Ilmapuntarin arvoitus Taikurin hattu 14\. Hattivattien hyökkäys Taikurin hattu 15\. Aarteenetsintää Taikurin hattu 16\. Näkymätön lapsi Näkymätön lapsi ja muita kertomuksia: Tarina näkymättömästä lapsesta 17\. Joulujuhla Näkymätön lapsi ja muita kertomuksia: Kuusi 18\. Tuu-tikki Taikatalvi 19\. Pikku Myyn mäenlasku Taikatalvi 20\. Jäärouva Taikatalvi 21\. Talvinen kokko Taikatalvi 22\. Esi-isä Taikatalvi 23\. Reippailija-Hemuli Taikatalvi 24\. Surku-koira sankarina Taikatalvi 25\. Kevätjäristykset Taikatalvi 26\. Katastrofi Näkymätön lapsi ja muita kertomuksia: Vilijonkka joka uskoi onnettomuuksiin 27\. Viimeinen lohikäärme Näkymätön lapsi ja muita kertomuksia: Maailman viimeinen lohikäärme 28\. Pako orpokodista Muumipapan urotyöt 29\. Drontti Edvard Muumipapan urotyöt 30\. Hemulin täti ja tahmatassut Muumipapan urotyöt 31\. Pelastava pilvi Muumipapan urotyöt 32\. Itsevaltiaan juhlat Muumipapan urotyöt 33\. Kummitus Muumipapan urotyöt 34\. Merikoira Muumipapan urotyöt 35\. Hosulin häät Muumipapan urotyöt 36\. Muumityttö merihädässä Muumipapan urotyöt 37\. Vedenpaisumus Muumilaaksossa Vaarallinen juhannus 38\. Kelluva teatteritalo Vaarallinen juhannus 39\. Teatterirotta Emma Vaarallinen juhannus 40\. Näyttämöelämää Vaarallinen juhannus 41\. Yö puussa Vaarallinen juhannus 42\. Puistokapina Vaarallinen juhannus 43\. Juhannusyö Vaarallinen juhannus 44\. Nuuskamuikkunen ja metsän lapset Vaarallinen juhannus 45\. Kaltereiden takana Vaarallinen juhannus 46\. Ensi-ilta Vaarallinen juhannus 47\. Poliisit kintereillä Vaarallinen juhannus 48\. Helmenkalastusta Muumipeikko ja pyrstötähti 49\. Piisamirotan ennustus Muumipeikko ja pyrstötähti 50\. Lähtö lauttaretkelle Muumipeikko ja pyrstötähti 51\. Villiintyvä joki Muumipeikko ja pyrstötähti 52\. Kondorikotka Muumipeikko ja pyrstötähti 53\. Observatorio Muumipeikko ja pyrstötähti 54\. Kivivyöry Muumipeikko ja pyrstötähti 55\. Angosturapensas Muumipeikko ja pyrstötähti 56\. Kauppapuoti Muumipeikko ja pyrstötähti 57\. Tanssin pyörteissä Muumipeikko ja pyrstötähti 58\. Kadonnut meri Muumipeikko ja pyrstötähti 59\. Pyörremyrsky Muumipeikko ja pyrstötähti 60\. Pyrstötähti tulee Muumipeikko ja pyrstötähti 61\. Muumipeikko ja kultainen häntä Muumipeikko 7: Muumipeikko ja kultainen häntä 62\. Kreivittären kutsut Muumipeikko 7: Muumipeikko ja kultainen häntä 63\. Sedrik- koira Näkymätön lapsi ja muita kertomuksia: Sedrik 64\. Talvikisat Muumipeikko 2: Vaarallinen talvi 65\. Viidakkoelämää Muumipeikko 3: Viidakkoelämää 66\. Villieläimiä Muumipeikko 3: Viidakkoelämää 67\. Huvipuisto Muumipeikko 1: Muumipeikko 68\. Kirosanalaatikko Muumipeikko 1: Muumiperhe 69\. Tahmatassulapsi Muumipeikko 8: Muumitalvi 70\. Vampyyrijahti Muumipeikko 14: Muumit ja vampyyri 71\. Ystävällinen vampyyri Muumipeikko 14: Muumit ja vampyyri 72\. Vilijonkka ja vampyyri Muumipeikko 14: Muumit ja vampyyri 73\. Majakkasaari Muumipappa ja meri 74\. Muumimamman maalaukset Muumipappa ja meri 75\. Myrsky majakkasaarella Muumipappa ja meri 76\. Näkymättömät Muumit Muumipeikko 4: Muumipeikko ja marsilaiset 77\. Pikku marsilaiset Muumipeikko 4: Muumipeikko ja marsilaiset 78\. Marsilaisvanhemmat Muumipeikko 4: Muumipeikko ja marsilaiset ==Lähteet== ==Aiheesta muualla== * Yle Areena - Muumien maailma Luokka:Animaatiosarjat Luokka:Muumi-televisiosarjat Luokka:Romaaneihin perustuvat televisiosarjat Luokka:Puolalaiset televisiosarjat